ભાજપે આ વખતે પ્રચાર નીતિમાં થોડું પરિવર્તન કર્યું છે. ઠેર-ઠેર સભાઓ કરવાની સાથે જ તેમણે ડોર ટુ ડોર ચૂંટણી પ્રચાર પણ કર્યો હતો. એમાં વળી વિજય રૂપાણીએ આ રીતે રાજકોટમાં એક્ટિવા પર સવારી કરી જનતાના મનમાં આદરભાવ ઊભો કર્યો છે. તેમણે ઉમેદવારીનું ફોર્મ પણ 12.39 કલાકે વિજય મુહૂર્તમાં ભર્યું હતું, આ સમયે તેમની સાથે નાણાં મંત્રી અરુણ જેટલી હાજર રહ્યા હતા. વળી એ પહેલાં પીએમ મોદીએ પણ ફોન કરી વિજય રૂપાણી શુભેચ્છા પાઠવી હતી. વિજય રૂપાણી પીએમ નરેન્દ્ર મોદીના ખૂબ નજીકના વિશ્વાસુ મનાય છે.